আমার ভালো লাগার সাথে  তোমার ভালো লাগার অনেক মিল,  তাই বুঝি করতে বারণ  বলতে- ভালো লাগে আকাশ নীল ॥    পূর্ণিমা চাঁদ ডাকে আমায়  ডাকে সাঁঝের মায়া মাখা তারা,  হাতছানি দেয় সূর্যোদয়ের  লগন, আমি তাতেই দিশেহারা ॥  মনের কথা মনেই ছিলো  হয়নি বলা ভালো লাগে কপোল মাঝে তিল।    কদম  ফুলের হলদে শাড়ি তোমায় পরাবো,  বৃষ্টি নূপুর ছন্দ নিটোল পায়ে জড়াবো ॥    কাশফুলেদের গয়না নিবি  আয় তবে আয় আমার কাছে আয়না,  শরৎ ডাকে- সফেদ মেঘের  পাল তুলেছি, ভাসবি কে-ধর বায়না ॥  মনের কথা মনেই রলো-  ছোট্ট ঢিলে কাঁপিয়ে দিলে শান্ত মনের ঝিল।